**Vedtægter for [kredsens navn]**

Alt med rødt er info til den, der udfylder skemaet, og slettes fra de færdige vedtægter.

I §6 stk. 3 vælges der dog én af mulighederne

**§ 1. Navn og hjemsted**

Stk. 1

[Kredsnavn] er en distriktsforening, der er hjemmehørende i [x] kommune. (Noter kun den kommune hvorfra der søges tilskud)

Stk. 2

Distriktsforeningen består af lokalforeninger i [x, x og x] kommuner og arbejdet er tilsluttet DFS i [x, x og x] kommuner.

Stk. 3

Som et arbejde under Danmarks Folkekirkelige Søndagsskoler (DFS) er kredsen forpligtet på DFS' vedtægter.

*Følgende skrevet med rødt slettes fra vedtægterne, men er en meget vigtigt info:*

*(For at få lokaletilskud fra hjemstedkommunen, skal det tydeligt fremgå, at det er en distriktsforening, der består af flere lokalforeninger, og at de lokalforeninger, som indgår i distriktsforeningen, opfylder folkeoplysningslovens bestemmelse vedr. medlemmer og demokratisk valgt ledelse m.m.)*

**§ 2. Formål**

Stk. 1

Kredsens formål er at give igangværende arbejde nødvendig støtte gennem afholdelse af møder og kurser for medarbejdere, afholdelse af lejre, arrangementer eller andet, som kan forenes med DFS' formål og grundlag samt tilskynde til og at hjælpe med oprettelse af nyt arbejde.

**§ 3. Grundlag**

Stk. 1

Kredsens virke skal være i overensstemmelse med den evangelisk-lutherske kirkes bekendelsesskrifter.

**§ 4. Arbejdsform**

Stk. 1

Formålet søges realiseret ved at kredsbestyrelsen:

- overordnet skal tænke og virke strategisk for at fremme og styrke DFS' arbejde i området

- medvirker til oprettelse af nye lokalforeninger

- virker for, at DFS' arbejde bliver synligt

- står for afholdelse af fælles aktiviteter såsom lejre m.m. for kredsens børn, juniorer og ledere

- nedsætter relevante udvalg/arbejdsgrupper

**§ 5. Medlemmer**

Stk. 1

Tilsluttede klubber i kredsen er alle lokalforeninger under DFS inden for kredsens område.

**§ 6. Økonomi**

Stk. 1

Kredsens aktiviteter dækkes økonomisk af:

* deltagerbetaling ved arrangementer
* generalforsamlingen fastsætter kontingent, som den enkelte lokalforening betaler én gang årligt (en mulighed som kan udelades)
* frivillige bidrag
* offentlige tilskud.

Stk. 2

Der føres regnskab, og dette fremlægges revideret ved generalforsamlingen.

Stk. 3

Regnskabsåret følger kalenderåret/går fra [x til x].

(Bemærk, at en del kommuner kræver, at regnskabsåret følger kalenderåret).

Stk. 4

Kredsen tegnes økonomisk af kredsrepræsentant eller kredsformanden (slet den person I ikke vælger samt denne røde sætning) og kasserer.

Stk. 5

Revisor vælges på den årlige generalforsamling.

**§ 7. Bestyrelse**

Stk. 1

Kredsbestyrelsen består af [x] medlemmer (der kan vælges op til 7 medlemmer), som vælges ved direkte valg på en årlig kredsgeneralforsamling. De lokale børneråd samt kredsbestyrelsen har mulighed for at indstille kandidater til kredsbestyrelsen.

Stk. 2

Kredsbestyrelsens medlemmer vælges for en 2-årig periode.

Stk. 3

Det ene år er [x] medlemmer af kredsbestyrelsen på valg og modsatte år er [y] medlemmer på valg

I tilfælde af, at flere medlemmer har fungeret lige længe, afgøres det ved lodtrækning, hvem der skal afgå som medlem af bestyrelsen. Lodtrækning finder dog ikke sted, hvis der i kredsbestyrelsen er enighed om, hvem der skal afgå som medlem af bestyrelsen.

Genvalg kan finde sted.

Stk. 4

Endvidere vælges der på den årlige kredsgeneralforsamling en suppleant til kredsbestyrelsen for ét år ad gangen.

Stk. 5

Afgår et medlem af kredsbestyrelsen i valgperioden, indtræder suppleanten i det pågældende medlems sted, eller et nyt medlem vælges på førstkommende kredsgeneralforsamling.

Stk. 6

Den i kredsens område ansatte DFS-konsulent kan deltage i kredsens bestyrelsesmøder, dog uden stemmeret.

Stk. 7

Det tilstræbes, at kredsbestyrelsens medlemmer repræsenterer hele kredsens geografiske område.

Stk. 8

Hvis den fastsatte procedure for valg af medlemmer til kredsbestyrelsen ikke kan gennemføres, skal kredsbestyrelsen så vidt muligt udgøres af repræsentanter fra de tilsluttede lokalforeninger i kredsens område.

Repræsentanterne vælges af lokalforeningernes børneråd for en 1-årig periode.

Stk. 9

Kredsbestyrelsen konstituerer sig selv med formand, sekretær og kasserer. Kassereren kan vælges uden for bestyrelsen. DFS' landskontor informeres om, hvem der vælges til formand. En nyvalgt kredsformand underskriver en erklæring om at fremme DFS' formål og grundlag. Erklæringen finde på DFS’ hjemmeside og tilsendes DFS' landsudvalg via landskontoret.

Stk. 10

Kredsbestyrelsen kan efter de fastsatte regler sende repræsentanter til DFS' repræsentantskab, jf. vedtægter for DFS § 8 stk. 11.

Stk. 11

Kredsbestyrelsen kan opstille kandidater til Repræsentantskabets valg af medlemmer til DFS’ landsudvalg, jf. vedtægter for DFS § 8 stk. 9.

Stk. 12

Formanden for kredsbestyrelsen indsender hvert år i januar kvartal et årsoversigtsskema med oplysning om arbejdet i kredsen til landsudvalget for DFS.

Stk. 13

De i kredsbestyrelsen behandlede anliggender afgøres ved simpelt stemmeflertal.

**§ 8. Generalforsamling**

Stk. 1

Der afholdes årligt generalforsamling i kredsen i xx halvår.
I tilfælde af at det ikke vurderes muligt at afholde årsfesten med fysisk tilstedeværelse, kan denne afholdes online.

Stk. 2

Dagsorden udsendes senest 14 dage før generalforsamlingen.

Stk. 3

Dagsordenen skal mindst indeholde følgende:

* Valg af dirigent
* Beretning
* Aflæggelse af revideret regnskab og godkendelse af dette
* Valg til kredsbestyrelsen
* Valg af suppleant
* Valg af revisor
* Eventuelt

Stk. 4

Forslag, der ønskes behandlet på generalforsamlingen, og som ikke er nævnt i den udsendte dagsorden, skal være formanden i hænde senest 7 dage før generalforsamlingen.

Dette gælder også forslag til kandidater (en mulighed som kan udelades).

Stk. 5

Der kan indkaldes til ekstraordinær generalforsamling, hvis 1/3 af kredsens stemmeberettigede medlemmer eller kredsbestyrelsen ønsker en sådan.

Stk. 6

Indmeldte medlemmer af DFS i kredsens geografiske område, kan deltage i kredsbestyrelsens generalforsamlinger, og har stemmeret og er valgbare til kredsbestyrelsen.

Stk. 7

Hvert børneråd og kredsbestyrelsen kan opstille kandidater til kredsbestyrelsen.

Stk. 8

Det er en betingelse for opstilling, at den opstillede kandidat er bekendende kristen, er medlem af en evangelisk-luthersk kirke og ønsker at fremme DFS' formål og arbejde.

Stk. 9

Afgørelser træffes ved simpelt stemmeflertal dog undtagen vedtægtsændringer, jævnfør § 9.

**§ 9. Vedtægtsændringer**

Stk. 1

Ændring af vedtægterne kan ske når 2/3 af de fremmødte stemmer for.

Stk. 2

Et ændringsforslag skal være kredsformanden i hænde senest 7 dage før generalforsamlingen.

**§ 10. Opløsning**

Stk. 1

Hvis kredsen ophører, tilfalder/fordeles eventuel formue og materialer mellem søndagsskolens arbejde i kredsens område, DFS' landsforening eller andet lignende kirkeligt børnearbejde i kredsens område (i prioriteret rækkefølge).

Således vedtaget på kredsgeneralforsamlingen, den [angivelse af dato og sted].

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kredsformand Dirigent

Vedtægter (eller ændringer hertil) skal følge DFS' standardvedtægter, jf. DFS' vedtægter § 6 stk. 2, og indsendes til landskontoret efter vedtagelse. Afvigelser fra disse standardvedtægter skal godkendes af DFS' landsudvalg, jf. DFS' vedtægter § 6 stk. 2.